NORAKSTS

|  |  |
| --- | --- |
| 25.02.2021. | Nr.3/9 |

###### GROZĪJUMI JELGAVAS PILSĒTAS DOMES 2017.GADA 23.NOVEMBRA LĒMUMĀ NR.13/5 “PROJEKTA “MĀCĪBU VIDES UZLABOŠANA JELGAVAS VALSTS ĢIMNĀZIJĀ UN JELGAVAS TEHNOLOĢIJU VIDUSSKOLĀ” IESNIEGUMA IESNIEGŠANA”

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, A.Rublis), **PRET –** nav, **ATTURAS – 2** (G.Kurlovičs, L.Zīverts),

Saskaņā ar 2018.gada 13.jūlijā starp Centrālo finanšu un līgumu aģentūru un Jelgavas pilsētas domi noslēgto Vienošanos par Eiropas Savienības fonda projekta īstenošanu Nr.8.1.2.0/17/I/029, Jelgavas pilsētas dome īsteno projektu “Mācību vides uzlabošana Jelgavas Valsts ģimnāzijā un Jelgavas Tehnoloģiju vidusskolā” (turpmāk – projekts).

Īstenojot projekta aktivitāti “Būvdarbi Jelgavas Tehnoloģiju vidusskolā Meiju ceļā 9”, ir veikta iepirkumu procedūra, kuras rezultātā projekta kopējās izmaksas palielinās par 4 387 486.80 *euro*.

Projekta kopējās izmaksas ir 18 865 891.80 *euro*, no tām 6 696 748.00 *euro* (35.50%) ir Eiropas Reģionālās attīstības fonda finansējums, 683 962.52 *euro* (3.63%) ir valsts budžeta dotācija un 11 485 181.28 *euro* (60.87%) ir Jelgavas pilsētas pašvaldības līdzfinansējums.

Lai nodrošinātu projekta īstenošanu,

**JELGAVAS PILSĒTAS DOME NOLEMJ:**

Veikt Jelgavas pilsētas domes 2017.gada 23.novembra lēmumā Nr. 13/5 “Projekta “Mācību vides uzlabošana Jelgavas Valsts ģimnāzijā un Jelgavas Tehnoloģiju vidusskolā” iesnieguma iesniegšana” (turpmāk – lēmums) šādus grozījumus:

1. Aizstāt lēmuma 1.punktā:
   1. skaitli “14 478 405.00” ar skaitli “18 865 891.80”;
   2. skaitli “43.62” ar skaitli “35.50”;
   3. skaitli “4.72” ar skaitli “3.63”;
   4. skaitli “7 479 281.48” ar skaitli “11 485 181.28”;
   5. skaitli “51.66” ar skaitli “60.87”.
2. Papildināt lēmuma 2.punktu ar apakšpunktiem:

“2.1.4. 2021.gadā – 2 145 428.53 *euro*;

2.1.5. 2022.gadā – 3 080 454.85 *euro*.”

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 25.februārī